
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 131
                                                               din 31 mai 2018
privind preluarea unui contract de concesiune
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.686/05.05.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere cererea înregistrată la Municipiul Sighişoara sub nr. 8.853/29.03.2018, prin care domnul Nedeljković Nenad solicită preluarea contractului de concesiune nr. 18/18175/02.10.2007, așa cum a fost modificat și completat prin actul adițional nr. 1/01.11.2007, încheiat între Municipiul Sighișoara, în calitate de concedent şi Porkarevic Milutin, în calitate de concesionar, având ca obiect terenul situat în Municipiul Sighișoara, str. Plopilor, nr. 7, înscris în C.F. nr. 9188, sub nr. top. 3348/1/1/1, în suprafaţă de 178,00 mp., cu destinația „teren ocupat de terasă acoperită”, ca urmare a dobândirii în proprietate, conform contractului de donație autentificat la B.N.P. Urian Marcel Cosmin cu Încheierea de autentificare nr. 399/16.03.2018, a imobilului – construcție edificat pe terenul proprietate a Statului Român, cu destinația de spațiu comercial, înscris în C.F. 58092 Sighișoara (C.F. vechi 11798 Sighișoara), nr. crt. A1, nr. cad. 1816, nr. top. 3348/1/1/1/1;

Având în vedere obiectul contractului de concesiune nr. 18/18175/02.10.2007, așa cum a fost modificat și completat prin actul adițional nr. 1/01.11.2007, încheiat între Municipiul Sighișoara, în calitate de concedent şi Porkarevic Milutin, în calitate de concesionar, respectiv, preluarea în concesiune a terenului situat în Municipiul Sighișoara, str. Plopilor, nr. 7, înscris în C.F. nr. 9188, sub nr. top. 3348/1/1/1, în suprafaţă de 178,00 mp., având ca destinație „teren ocupat de terasă acoperită”;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;
Având în vedere prevederile Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum şi prevederile Normelor metodologice de aplicare a Ordonanţei de Urgenţă a Guvernului nr. 54/2006, aprobate prin Hotărârea Guvernului nr. 168/2007;
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile art. 1, pct. c) din anexa nr. 8 „Nivelul taxelor și chiriilor pentru bunurile aparținând domeniului public și privat al Municipiului Sighișoara” la Hotărârea Consiliului Local Sighișoara nr. 201/28.12.2017 privind stabilirea impozitelor şi taxelor locale pentru anul 2018;

Având în vedere că, prin preluarea acestei concesiuni se aduc venituri suplimentare la bugetul local și că în urma preluării nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 12.685/05.05.2018, prin care, se propune preluarea contractului de concesiune menţionat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. (1) Se aprobă preluarea, începând cu data de 02.06.2018, a contractului de concesiune nr. 18/18175/02.10.2007, așa cum a fost modificat și completat prin actul adițional nr. 1/01.11.2007, încheiat între Municipiul Sighișoara, în calitate de concedent şi Porkarevic Milutin, în calitate de concesionar, având ca obiect terenul situat în Municipiul Sighișoara, str. Plopilor, nr. 7, înscris în C.F. nr. 9188, sub nr. top. 3348/1/1/1, în suprafaţă de 178,00 mp., având ca destinație „teren ocupat de terasă acoperită” de către domnul Nedeljković Nenad, ca urmare a dobândirii în proprietate, conform contractului de donație autentificat la B.N.P. Urian Marcel Cosmin cu Încheierea de autentificare nr. 399/16.03.2018, a imobilului – construcție edificat pe terenul proprietate a Statului Român, cu destinația de spațiu comercial, înscris în C.F. 58092 Sighișoara (C.F. vechi 11798 Sighișoara), nr. crt. A1, nr. cad. 1816, nr. top. 3348/1/1/1/1.

(2) Redevenţa este de 12 lei/mp./an, respectiv 2136,00 lei/an, calculată conform art. 1, pct. c) din anexa nr. 8 „Nivelul taxelor și chiriilor pentru bunurile aparținând domeniului public și privat al Municipiului Sighișoara” la Hotărârea Consiliului Local Sighișoara nr. 201/28.12.2017 privind stabilirea impozitelor şi taxelor locale pentru anul 2018 și se va indexa trimestrial cu indicele de inflaţie.

(3) Durata concesiunii este de 31 (treizeci și unu) ani și 4 (patru) luni, din durata inițială de 42 (patruzeci și doi) ani, rămasă din contractul de concesiune, cu posibilităţi de prelungire.

(4) Restul clauzelor contractuale îşi menţin valabilitatea între Municipiul Sighişoara şi domnul Nedeljković Nenad.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică și Biroul Juridic din cadrul Municipiului Sighişoara. 

Art. 3. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar                       
                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. Domnul Porkarevic Milutin
  1 ex. domnul Nedeljković Nenad.
13 ex.

B.A. 
